Yashi

I Yashi (Remenikanes: Iași, Makyarekanes: Jászvásár, Yidish: יאשי) si yek Foro tar i Remeniya, o administratikano Foro le Judetsesko Yashi.

 Manusha 
 1900:  78,000
 1992: 344,425
 2002: 316,094; Manushego butvaripen: 3417/km². (Yashi si o duyto baro foro la Remeniyako, palal Bokoreshto.)

Ko palutno manushengo ginipen (2002) sas:
 Remenurya 98,1%
 Romane manusha 1,2%
 aver Sela 0,7%

Ama o gin le romengo si buteder, numa chi sa le Romane manusha phenden lengo chatcho sel. Pashal e Yashi, ko sudo, si o Romano Gav Zanya kay beshen Romane manusha kaldarash tay churari.

 Puranipen 
Anglunes, o Foro si janglo katar yek dokumento (1408) le Moldoviyako voyevodesko, o Aleksandru sel Bun (Remenikanes: Aleksandru cel Bun). 1564 bersheste, o Rayesko Chavo Aleksandru Lăpushneanu (Remenikanes: Alexandru Lăpușneanu) ingerel o Sherutno Foro la Moldoviyako katar Suchava kay Yashi.

 Biboldengo puranipen kay Yashi 
E Biboldurya (Jidovurya) jiven ando Yashi katar o 16to shelbersh.
 O pogromo (mudaripen) katar Yashi 
Kai 29 Shovtonay - 6 Eftatonay 1941, opretele 14 000 manusha (dopash andar sa le Biboldengo le Yasheske) sas mudarde katar o Yashesko Shagede, Remenikane tay Jermanikane Rekshoriya vi but andar le themutne Yasheske (numa shov Bibiboldenge hutisarden yek shel Biboldurya te na meren).

Shopni:Rumuniyake forurya